
Knjiga ,Savremena televizija i osnove TV 
novinarstva” Tatjane Citic, | vanrednog 
profesora na Fakultetu za sport Univerziteta 
»Union — Nikola Tesla” i pomocnika izvrsnog 
direktora za razvoj RTS-a, daje analizu 
savremene televizije u pogledu njenog mesta 
u- medijskoj industriji, kao i procesa 
transformacije novinarske profesije u ovom 
mediju. 


Zahvaljujuci digitalizaciji, televizija je prosla 
ozbiljne promene i kada je rec o kanalima CABPEMEHA TENEBU3VUJA 
distribucije medijskog sadrzaja, kao i u VU OCHOBE 

pogledu organizacije rada i prilagodavanja TB HOBUHAPCTBA 
novinarskih Zanrova novim korisnickim 

navikama. Da bi se bolje razumele promene u ae 

novinarskoj profesiji, vaZno je sagledati Citav We 

kontekst u kome promene doiZivijava i =  ™ 

televizija. Tu se govori o transformaciji iz 

tradicionalnog medija, Ciji se program gleda na TV aparatu, do multiplatformnog 
interaktivnog medija u kome se publici nude razlicite mogucnosti za personalizaciju i 
nelinearno pracenje TV programa i prilagodavanje sopstvenim potrebama i navikama. 


Upravo to je i sadrzaj prvog dela knjige, pod naslovom ,,Televizija — nastanak i razvoj”, 
u kome autorka vodi Ccitaoca od prvih dana televizije do savremenog trenutka, 
pruzajuci obilje informacija koje daju presek razvoja ovog, i danas, najpopularnijeg 
medija masovne komunikacije. Jedan od ciljeva koje autorka Zeli da postigne u ovom 
delu knjige je i da se kroz iskustva velikih medijskih sistema kao Sto su NBC, BBC i RTS 
razumeju tehnoloska i trzisna transformacija medija, pre svega u pogledu priviacenja 

nove publike, pri tom ne zanemarujuci ni navike postojecih gledalaca. Internet i 
digitalizacija otvorili su nove kanale komunikacije sa publikom, nove formate za 
plasman medijskog sadrzaja i nekada jednosmernu komunikaciju pretvorili su u 
dvosmernu. U eri u kojoj publika nije samo primalac informacija, vec se govori o 
,aktivnom auditorijumu” koji, osim Sto ima slobodu tumacenja medijskih poruka, ima 
mogucnost i da sam kreira medijske poruke, javni medijski servisi imaju ,,najvecu 
odgovornost”. Tatjana Citié prime¢uje da ,,u okolnostima u kojima je korisniéka paznja 
podeljena, njegova odgovornost nije manja, vec je pred vecim izazovom, u kojem svoje 
poslovanje treba prilagoditi novim trendovima i gledala¢kim navikama”. 


U tome je velika odgovornost i na novinarima, zbog ¢ega je drugi deo knjige posvecen 
upravo onima koji kreiraju program za savremenu televiziju. Od prvih video vesti 
proizvedenih krajem 19. veka do danas, novinarstvo je prolazilo kroz transformaciju 
koju su uslovljavale tehnolosSke, drustvene, socijalne, kulturoloske i ekonomske 
promene. U skladu sa tim, u knjizi se govori o racionalizaciji sistema, pojeftinjenju 
produkcije i konstatuje da su sociolozi joS osamdesetih godina proslog veka najavljivali 
»epidemiju ogromne kolicine informacija” i tesko doba za tradicionalne medije ukoliko 
se ne prilagode tehnoloskim izazovima digitalizacije i u distributivnom i u proizvodnom 
smislu. 


Elektronski mediji su najbrze prihvatili prednosti digitalizacije i promene su se najpre 
videle u proizvodnji i plasmanu vesti. Novinar koji je ranije radio za jedan medij, danas 
radi za vise medija u isto vreme (radio, televizija, Veb). Desk u medijskim sistemima je 
integrisan, a samim tim rad novinara je efikasniji. Autorka se, imajuci u vidu ove nove 
produkcione okolnosti, posebno zalaze za dodatnu edukaciju novinara i usavrsavanje 
digitalnih i medijskih vestina kako bi odgovorili potrebama publike i savremenog 
medijskog trzista. U tom smislu, knjiga ,Savremena televizija i osnove TV novinarstva” 
je dragocen izvor novih znanja i podsetnik na osnove televizijskog novinarstva. 
Multispecijalisti su novinarska realnost i utoliko je bitno imati na jednom mestu 
pregledno objasnjenu novinarsku praksu u savremenom medijskom okruzenju. 


Internet je u tom smislu doneo novi oblik novinarstva — tzv. gradansko novinarstvo, u 
koje se moze svrstati svako ko objavi neku informaciju, fotografiju ili video o nekom 
dogadaju ili pojavi. Zbog toga je jos vaznije imati u vidu i ono o €emu se govori u ovoj 
knjizi, a to je da novinar mora da bude ,digitalno i medijski pismen, svestan 
tehnoloskih promena i novih potreba sistema, spreman za kompletnu produkciju 
sadrzaja, spreman da razume potrebe i o¢ekivanja publike”. Kao poseban izazov za 
novinarsku profesiju isti¢e se trazenje odgovora na pitanje ,kako najbolje obraditi 
ulazne informacije i istovremeno sacuvati posebnost vesti”. 


U vreme kada se vode debate da li ce novi mediji ,,ugasiti” tradicionalne, sve je vise 
primera uspesne konvergencije radija, televizije i Stampe sa internetom. Teoreticari 
medija posebno izucavaju odnos drustvenih mrezZa i klasi¢nih medija i, upravo u tom 
odnosu, Tatjana Citi¢é govori o naéinu na koji je televizija dobila ,,znaéajan resurs koji je 

doprineo sveprisutnosti breaking news-a”. Za to su potrebni novinari koji u fokusu 
nemaju samo jedan medij, vec ,,misle unapred, poznaju tehnologiju svih medija, i znaju 
da vest mora biti objavljena na svakom od njih”. 


Uvrezeno je misljenje da je za ono Sto se vidi na ekranu dovoljno imati snimatelja i 
prica ce se napraviti sama. A, zapravo, iza krajnjeg proizvoda stoji mnogo vise od toga. 
Zna¢aj ove knjige ogleda se i u tome Sto je televizija predstavijena kao sistem. Televizija 
nije samo slika i zvuk, televizija je niz kanala komunikacije — osim slike i zvuka, tu su i 
naracija, Sumovi, zvucni efekti. Znacenje ima i struktura kadra, planovi snimanja, 
svetlo, trajanje... Uticaj na odnos publike prema mediju ima i programska Sema, 
programski formati kao i nove medijske usluge koje su proistekle iz novih tehnologija. 
Novinar koji zna kome se obra¢a (ciljna grupa i njena ocekivanja), kroz koje kanale 
komunikacije to Cini (klasi¢na televizija, on demand usluge, drustvene mrezZe, 
aplikacije...) moze da obradi bilo koju temu ili pripremi pri¢u u formatima koji su 
adekvatni televiziji na kojoj radi. 


Pojedini profesori novinarstva rekli bi da je u osnovi nove profesije intervju, medutim 
kod Tatjane Citié to je vest, sa cim je saglasna i autorka ovog prikaza. Iz vesti proisticu 
svi ostali Zanrovi — i intervju i izvestaj, reportaza, paket, dokumentarna emisija, 
komentar, kritika. Kada novinar nauci da prepozna vest i da je napise jasno i kratko, uz 
date odgovore na osnovna novinarska pitanja, mnogo jednostavnije ce razvijati pricu u 
razlicitim Zanrovima. Vrednost ove knjige je Sto, uz precizne smernice i karakteristike 
najzastupljenijih novinarskih Zanrova, postoji dosta kvalitetnih primera koji i prakti¢no 
podupiru  pravila i karakteristike televizijskih Zanrova. Primeri uvek olakSavaju 
razumevanje i slikovitije objaSnjavaju vazne elemente intervjua, izvestaja, paketa... 


Retke su knjige koje imaju ravnopravno zastupljene i teoriju i praksu, a kroz ceo sadrZaj 
se prepoznaje i veliko prakti¢éno iskustvo koje autorka donosi u teorijski okvir. Imajuci u 
vidu da mnogi kaZu da je novinarstvo zanat, ova knjiga ce, zahvaljujuci primerima iz 
prakse, biti dobar putokaz za lakSe savladavanje teorijskih pravila za stvaranje 
televizijskog sadrzaja. Ona je, pre svega, namenjena studentima, koji bi trebalo da se 
upoznaju sa svim medijima pre profesionalnog angazovanja. Mogu da saznaju pravila 
novinarskog izvestavanja i uredivanja za televiziju, uz ostavljen prostor da to znanje 
kombinuju i u integrisanom novinarstvu koje sve vise postaje standard u medijima 
(novine i internet, radio i internet, radio i tv, radio i tv sa internetom...). Dodatni 
iskorak knjige je poslednji deo, koji je buducnost ne samo televizije, ve¢é medija uopSte, 
a odnosi se na primenu vestacke inteligencije. 


Knjiga je napisana modernim stilom, jasnom recenicom, pregledno i razumijivo, ne 
samo strucnoj javnosti, vec i svima koji su zainteresovani za novinarsku profesiju. 
Korisna je i za urednike, jer pruza viziju u kom pravcu ¢e se televizija dalje razvijati, Sto 
ce svakako zahtevati i promene u uredivackom pristupu u kreiranju sadrzaja. 


Na kraju, ali ne najmanje vaZno, Cesto se zaboravlja da sve Sto se objavi ne samo na 
televiziji, vec bilo kom mediju, predstavija doprinos kolektivnom se¢canju i da se 

odgovornost novinarskog posla ne ogleda samo u broju pregleda emisije, rejtingu i 
drugom, vec i u tome da li taj rad ostaje arhiviran za neke nove generacije. Istina, 
nekada se dogadaj prvo desio, a onda je bio objavijen. Danas se cesto desi da mediji 
prvo objave vest, pa se ona tek dogodi. Toliko se brzo odvija protok informacija u 
vremenu. Medutim, kojim god da se redosledom odvijaju stvari, Tatjana Citié u knjizi 
»ysavremena televizija i osnove TV novinarstva” zakljucuje da ,bez obzira na vek 
trajanja informacije, televizija predstavlja svojevrsni dokument o jednom vremenu”. | 
zato je vazno da buduci novinari steknu vestine televizijskog izvestavanja, a publika 
bolje razume mehanizme rada medija, kako bi imala jasniji stav prema sadrzaju koji joj 
dolazi sa ekrana. 


Datum prijema rada: 07.09.2022. 
Rad prihvacéen za objavljivanje: 26.10.2022. 

